Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 83/1987. (XII. 27.) MT rendelet felülvizsgálatára és módosí-
Paragraph Index: 710

83/1987. (XII. 27.) MT rendelet felülvizsgálatára és módosí- 1999/79/II. szám tására kérte fel a szociális és családügyi minisztert annak érdekében, hogy a rokkantsági járadékra jogot szerzett súlyosan fogyatékos személyek a fogyatékosságuk folytán keletkezett többletköltségeket részben fedező ellátásukat az egységes fogyatékossági támogatás bevezetéséig se veszítsék el (1998. évi XXVI. tv.). A szociális és családügyi miniszter az ajánlásokat nem fogadta el, a kért felmérést nem készítette el. Az országgyűlési biztos általános helyettese ajánlásait fenntartotta. Az ajánlásokra érkezett válaszokból ugyanis az tűnik ki, hogy a korábbi, más társadalmi viszonyok között készült kormányrendelet logikáját követve figyelmen kívül marad az 1999. január 1-jétől hatályos, a fogyatékos személyek jogairól és esélyegyenlőségük biztosításáról szóló 1998. évi XXVI. törvény a társadalom szemléletmódjának átalakítását is célzó elve. A törvény alapján fogyatékossági támogatást a súlyosan fogyatékos személy a fogyatékossága folytán keletkező többletköltségeinek részbeni fedezésére fogja kapni. A vizsgált mindkét esetben súlyos fogyatékos személy fogyatékossága folytán keletkező többletköltsége részbeni fedezetét biztosítaná, ha átmeneti (esetleg méltányossági) szabállyal továbbfolyósításra kerülhetnek a rokkantsági járadékok. Így nem állna elő az az indokolatlan helyzet, hogy több évre megvont ellátás (azért, mert más forrásból, biztosítási alapon ellátásra jogosult) később fogyatékossági támogatás címén kerül megállapításra és folyósításra. Az átmeneti intézkedést a törvény indoklása is alátámasztja, nevezetesen „a fogyatékos személyeket érintő ellátórendszer teljes átalakításra szorul, ez a rendszer összetettsége és költségigényessége folytán csak fokozatosan, több évre ütemezett tervezés keretein belül vihető végbe. Ennek első lépése a súlyos fogyatékossággal élő állampolgárok új ellátási formájának bevezetése. A fogyatékossági támogatás annak az egyszerű elvnek a legitimálása, amely szerint a fogyatékos személyek kizárólag fogyatékossága okán keletkező többletköltsége állami intézkedések által kompenzálandók”, tehát „kizárólag fogyatékossága okán”, egyéb jövedelemtől függetlenül. Az állampolgári jogok országgyűlési biztosa általános helyettese megoldást jelentő javaslat kidolgozására kérte fel a szociális és családügyi minisztert és jelezte, hogy az ajánlást szükség esetén, az országgyűlési biztos és általános helyettese éves beszámolójában a parlamentnek is megismétli. OBH 8829/1997. Az Alkotmány 70/E. § (1)—(2) bekezdésében védett szociális biztonsághoz való alkotmányos jogokkal összefüggésben nem okoz visszásságot, ha a panaszos eredeti korengedményes nyugdíj igényét a MÁV Rt. Nyugdíj Igazgatóság öregségi nyugdíj igényként bírálja el, mert rendelkezik a jogosultsági feltételekkel. A panaszos a MÁV Rt. Nagybátony állomásfőnökség volt dolgozója panasszal fordult az állampolgári jogok országgyűlési biztosa általános helyetteséhez a nyugdíjazásával kapcsolatos eljárást kifogásolva. Sérelmezte, hogy nyugdíjazása korengedményes nyugdíjként indult (1996. XII. 30-tól) majd öregségi teljes nyugdíj megállapítására került sor. Nem kapott felmondási, felmentési időt és bért, az utólagosan kifizetett 15 455 Ft bére nem került beszámításra a nyugdíj alapját képező átlagkeresetbe. Az állampolgári jogok országgyűlési biztosa általános helyettese a vizsgálat során a következőket állapította meg. A panaszos nyugdíjazására azzal az indokkal került sor, hogy a MÁV Rt. Nagybátonyi Állomásfőnökségen betöltött munkaköre megszűnik. A fentieket a panaszossal szolgálati főnöke 1997. július 8-án közölte felajánlva a korengedményes nyugdíjazás lehetőségét. A panaszos szerint június 21, 22, 23-án történt meg a munkakörében kötelező leltári átadás.1997. július 23-án kellett aláírnia az 1997. július 8-ra visszadátumozott korengedményes nyugdíj megállapodást, illetve a közös megegyezéses munkaviszony megszűnést. A fentieknek megfelelően került kitöltésre a MÁV Nyugdíj Igazgatóság által rendszeresített, a nyugdíj megállapításához szükséges „B”-lap (béradatközlő), az „A”-lap (szolgálati idő elismerési kérelem igénybejelentő lap) a panaszos aláírásával

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes